Βουλευτικές εκλογές στη Σρι Λάνκα 2024

Διεξήχθησαν βουλευτικές εκλογές στη Σρι Λάνκα στις 14 Νοεμβρίου 2024 για την εκλογή 225 μελών του νέου κοινοβουλίου. Το 16ο Κοινοβούλιο της Σρι Λάνκα διαλύθηκε στις 24 Σεπτεμβρίου 2024. Η υποβολή υποψηφιοτήτων για τις εκλογές ξεκίνησε στις 4 Οκτωβρίου και ολοκληρώθηκε στις 11 Οκτωβρίου 2024 στις 12:00.

Το αποτέλεσμα των εκλογών αποτέλεσε μια συντριπτική νίκη για τον αριστερό συνασπισμό Εθνική Λαϊκή Εξουσία, υπό την ηγεσία του πρόσφατα εκλεγέντος προέδρου Ανούρα Κουμάρα Ντισαναγιάκε. Η Εθνική Λαϊκή Εξουσία κέρδισε 159 έδρες, περισσότερες από οποιοδήποτε πολιτικό κόμμα στην ιστορία της Σρι Λάνκα, το δεύτερο υψηλότερο ποσοστό εδρών στην ιστορία της χώρας, και κέρδισε όλες τις εκλογικές περιφέρειες εκτός από την Μπατικαλόα. Ήταν οι πρώτες εκλογές από το 1977 κατά τις οποίες ένα μόνο κόμμα κατάφερε να επιτύχει υπερπλειοψηφία και η πρώτη φορά που η περιφέρεια Τζάφνα κερδήθηκε από μη ταμιλικό πολιτικό κόμμα. Οι εκλογές αυτές σημείωσαν επίσης ρεκόρ στη γυναικεία εκπροσώπηση, με την εκλογή 21 γυναικών βουλευτών, τον μεγαλύτερο αριθμό στην κοινοβουλευτική ιστορία της Σρι Λάνκα, καθώς και ρεκόρ στον αριθμό των νέων μελών, με πάνω από 150 βουλευτές να εκλέγονται για πρώτη φορά.

Μετά τις εκλογές, το νεοεκλεγέν 17ο Κοινοβούλιο της Σρι Λάνκα εγκαινιάστηκε στις 21 Νοεμβρίου 2024.

## Ιστορικό
### Πολιτικό τοπίο πριν από τις εκλογές
Η Συμμαχία Ελευθερίας του Λαού της Σρι Λάνκα (SLPFA), υπό την ηγεσία του Μαχίντα Ρατζαπάκσα, κέρδισε μεγάλη πλειοψηφία στις βουλευυτικές εκλογές του 2020 στις 5 Αυγούστου 2020. Κατά τη διάρκεια της θητείας της, η κυβέρνηση υπό τον πρόεδρο Γκοταμπάγια Ρατζαπάκσα και τον πρωθυπουργό Μαχίντα Ρατζαπάκσα αντιμετώπισε πολλαπλές κρίσεις, συμπεριλαμβανομένης της πανδημίας COVID-19 και μιας οικονομικής κρίσης, που κορυφώθηκαν σε εκτεταμένες διαδηλώσεις και στην πολιτική κρίση του 2022.

Αυτά τα γεγονότα οδήγησαν τόσο τον Γκοταμπάγια Ρατζαπάκσα να εγκαταλείψει τη χώρα και να παραιτηθεί από την προεδρία, όσο και τον Μαχίντα Ρατζαπάκσα να παραιτηθεί από τη θέση του πρωθυπουργού. Ο Ρανίλ Γουικρεμεσίνγκε διορίστηκε αρχικά πρωθυπουργός και στη συνέχεια ανέλαβε καθήκοντα προσωρινού προέδρου μετά την παραίτηση του Γκοταμπάγια Ρατζαπάκσα. Σε μια ψηφοφορία του κοινοβουλίου στις 20 Ιουλίου 2022, ο Γουιικρεμεσίνγκε εξελέγη ως ο 9ος πρόεδρος της Σρι Λάνκα, με αποστολή να ολοκληρώσει την υπόλοιπη θητεία του Ρατζαπάκσα.

Στις προεδρικές εκλογές που πραγματοποιήθηκαν στις 21 Σεπτεμβρίου 2024 ο Ανούρα Κουμάρα Ντισαναγιάκε νίκησε τους κύριους αντιπάλους του, τον αρχηγό της αντιπολίτευσης Σαζίθ Πρεμαντάσα και τον απερχόμενο πρόεδρο Ρανίλ Γουικρεμεσίνγκε, για να γίνει ο 10ος πρόεδρος της Σρι Λάνκα.

Σύμφωνα με τον Νόμο περί Βουλευτικών Εκλογών αριθ. 1 του 1981, αν και το κοινοβούλιο της Σρι Λάνκα έχει πενταετή θητεία, ο πρόεδρος μπορεί να το διαλύσει μετά από δύο χρόνια και έξι μήνες από την πρώτη του συνεδρίαση ή κατόπιν ψηφίσματος του κοινοβουλίου. Παρά το γεγονός ότι η θητεία του 16ου κοινοβουλίου έληγε κανονικά τον Αύγουστο του 2025, ο πρόεδρος Ντισανάγιακε, ασκώντας τις συνταγματικές του εξουσίες και τηρώντας προεκλογική του δέσμευση, διέλυσε πρόωρα το κοινοβούλιο στις 24 Σεπτεμβρίου 2024.

## Αποτελέσματα

## Παραπομπές


2024 βουλ
Σρι Λανκα βουλ